**Informatīvais ziņojums**

**Par papildus finansējumu sabiedriskā transporta pakalpojumu**

**pasūtījuma izpildei 2017.gadā**

Pamatojoties uz Sabiedriskā transporta pakalpojumu likumu un saskaņā ar Ministru kabineta 2015. gada 28. jūlija noteikumu Nr. 435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr. 435) 2.1. apakšpunktu, sabiedriskā transporta pakalpojumu sniedzējiem kompensē zaudējumus, kas radušies, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus.

Valsts budžeta programmā 31.00.00 “Sabiedriskais transports” ir izveidota apakšprogramma 31.06.00 „Dotācija zaudējumu segšanai sabiedriskā transporta pakalpojumu sniedzējiem” un apakšprogramma 31.07.00 „Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai”, no kurām Satiksmes ministrija atbilstoši finansēšanas plānam un Sabiedriskā transporta padomes lēmumam katru mēnesi pārskaita finansējumu pārvadātājam un vienu reizi ceturksnī republikas pilsētu pašvaldībām.

Saskaņā ar Sabiedriskā transporta pakalpojumu likuma 4.1pantu un 2013. gada 17. decembra Ministru kabineta noteikumiem Nr. 1511 „Sabiedriskā transporta padomes nolikums”, sākot ar 2014. gada 1. janvāri, ir izveidota Sabiedriskā transporta padome, kas atbilstoši Sabiedriskā transporta pakalpojumu likuma 5.panta pirmās daļas 6. un 7. punktam pārrauga sabiedriskajam transportam no valsts budžeta iedalīto finanšu līdzekļu administrēšanu, sadali un piešķiršanu, sagatavo un iesniedz Satiksmes ministrijai priekšlikumus par valsts budžeta pieprasījumu sabiedriskā transporta pakalpojumu organizēšanai un par piešķirtā valsts budžeta sadalījumu starp pārvadājumu veidiem, kā arī izstrādā valsts budžeta sadales principus attiecībā uz noslēgtajiem sabiedriskā transporta pakalpojumu līgumiem.

Atbilstoši MK noteikumos Nr.435 noteiktajai kārtībai, VSIA “Autotransporta direkcija” (turpmāk – Autotransporta direkcija) Sabiedriskā transporta padomei izvērtējot pārvadātāju iesniegtos aprēķinu, sniedz ziņojumu par faktiski nepieciešamo dotāciju apmēru un izmaksājamo dotāciju apmēru atbilstoši piešķirtajiem valsts budžeta līdzekļiem.

MK Noteikumu Nr. 435 18. punkts nosaka, ka, ja valsts budžeta programmā „Sabiedriskais transports” nepietiek līdzekļu, lai pilnībā kompensētu zaudējumus un izdevumus, par nepieciešamā finansējuma apmēru un avotu lemj Ministru kabinets.

1. **Sabiedriskā transporta pakalpojumu nodrošināšanā radušos zaudējumu segšanai piešķirtais finansējums 2017.gadā**

Valsts budžeta programmā 31.00.00. “Sabiedriskais transports” valsts piešķirtais bāzes finansējums 2017. gadā sabiedriskā transporta pakalpojumu nodrošināšanā radušos zaudējumu segšanai bija **57 422 707 *euro:***

* apakšprogrammas 31.06.00 “Dotācija zaudējumu segšanai sabiedriskā transporta pakalpojumu sniedzējiem” finansējums ir 38 012 075 *euro;*
* apakšprogrammas 31.07.00 “Dotācija sabiedriskā transporta pakalpojumu sniedzējiem ar braukšanas maksas atvieglojumiem saistīto zaudējumu segšanai” finansējums ir 19 410 632 *euro;*

 2017.gada 1.ceturksnī saskaņā ar Finanšu ministrijas apstiprināto finansēšanas plānu apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem” tika izmaksāti 10 268 635 *euro (skatīt Tabulu Nr.1.)*

 Saskaņā ar MK noteikumu Nr.435 59.punktu, ja sabiedriskā transporta pakalpojumu pasūtījuma līgumā nav noteikts citādi, pasūtītājs zaudējumu kompensāciju izmaksā avansā. Avansa apmērs nevar būt mazāks par 95 % no nepieciešamo zaudējumu kompensāciju apmēra, kas noteikts saskaņā ar šo noteikumu [56. punktā](https://likumi.lv/ta/id/275812-kartiba-kada-nosaka-un-kompense-ar-sabiedriska-transporta-pakalpojumu-sniegsanu-saistitos-zaudejumus-un-izdevumus-un-nosaka#p56) minēto kārtību (noteikts kompensācijas apmēru (līgumcenu) vai šīs kompensācijas (līgumcenas) aprēķināšanas kārtību) vai šo noteikumu 36.2. apakšpunktā minēto pārskatu (par pārskata periodu). Satiksmes ministrija avansu pārvadātājam izmaksā katru mēnesi līdz desmitajam datumam, bet republikas pilsētas pašvaldībai – katru ceturksni līdz ceturkšņa pirmā mēneša desmitajam datumam. Republikas pilsētas pašvaldība avansu pārvadātājam izmaksā katru mēnesi līdz piecpadsmitajam datumam. Savukārt šo noteikumu 60.punkts nosaka, ka zaudējumu kompensācijas avansa maksājumus aprēķina pasūtītājs un reģionālās nozīmes pārvadājumos avansa maksājumu lielumam jānodrošina sabiedriskā transporta pakalpojumu nepārtrauktība, un saskaņā ar Sabiedriskā transporta pakalpojumu likuma 5.panta sesto daļu, sabiedriskajam transportam no valsts budžeta iedalīto finanšu līdzekļu administrēšanu, sadali un piešķiršanu pārrauga Sabiedriskā transporta padome.

Biedrība “Latvijas Pasažieru pārvadātāju asociācija” savā 2017.gada 8.maija iesniegumā lūdza Satiksmes ministriju rast risinājumu situācijā, kad 2017.gada 1.ceturksnī sabiedriskā transporta pakalpojumu sniedzējiem reģionālajos pārvadājumos ar autobusiem zaudējumi kompensēti vidēji 81% apmērā. Līdz ar to lielākai daļai pārvadātāju veidojās situācija, ka ieņēmumi un zaudējumu segšanas avansa maksājumi nespēja nodrošināt normālu naudas plūsmu sabiedriskā transporta pakalpojumu nodrošināšanai.

*Tabula Nr. 1*

31.06.00 apakšprogramma, dotācija zaudējumu segšanai visiem sabiedriskā transporta pakalpojumu sniedzējiem par 2017. gadu



Ņemot vērā Latvijas Pasažieru pārvadātāju asociācijas priekšlikumu, pamatojoties uz Autotransporta direkcijas veiktiem aprēķiniem, Satiksmes ministrija, saskaņojot ar Valsts kasi 2017.gada 22.maijā veica finansēšanas plāna korekcijas. Tādējādi finansējums reģionālajiem pārvadājumiem ar autobusiem 2017.gada decembrim 2 677 714 *euro* (100%) apmērā un daļu no novembra finansējuma reģionālajiem pārvadājumiem ar autobusiem 1 562 286 *euro* (65%) apmērā, kopā 4 240 000 *euro,* tika pārcelts uz 2017.gada jūniju. Koriģētajā finansēšanas plānā papildu paredzētā dotāciju summa reģionālajiem pārvadājumiem ar autobusiem 2017.gada jūnija mēnesim 4 240 000 euro tika paredzēta izmaksai pārvadātājiem, pilnībā nosedzot 2017. gada I pusgada zaudējumus.

 Attiecīgi, valsts budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem”, atlikušais finansējums **2017.gada novembrī dotācijas zaudējumu kompensēšanai reģionālajiem pārvadājumiem ar autobusiem sastāda 817 903 *euro,* savukārt decembrī finanšu līdzekļu dotāciju maksājumiem reģionālajiem pārvadājumiem ar autobusiem vairs nav pieejams.**

 Tādējādi, lai nodrošinātu sabiedriskā transporta pakalpojumu reģionālajiem pārvadājumiem ar autobusiem sniegšanas nepārtrauktību 2017.gada novembrī un decembrī, nepieciešams piešķirt papildus finansējumu **4 240 000 *euro*** apmērā tekošo maksājumu veikšanai sabiedriskā transporta pakalpojumu sniedzējiem.

1. **Sabiedriskā transporta pakalpojumu izpildes izmaksu pieauguma izvērtējums**

**Pavisam 2017.gadā** prognozētais nepieciešams finansējums zaudējumu segšanai pēc šobrīd veiktajiem aprēķiniem sastāda 68 574 *564  euro****.*** Ņemot vērā piešķirtā valsts budžeta līdzekļu apmēru, prognozētais kopējais nesegto zaudējumu apmērs sabiedriskā transporta pakalpojumu sniedzējiem pēc šobrīd veiktajiem aprēķiniem un pārvadātāju iesniegtajām prognozēm 2017.gadā varētu būt **11 151 857  *euro.***

Ņemot vērā aprēķināto un prognozēto zaudējumu segšanai nepieciešamā finansējuma pieaugumu 2016.-2018.gadā, Satiksmes ministrija sadarbībā ar Autotransporta direkciju un AS “Pasažieru vilciens” ir veikusi zaudējumu izmaksu pieauguma iemeslu izvērtēšanu. Konstatēts, ka izmaksu palielinājumu ietekmēja normatīvo aktu prasību izpilde, kā arī izmaksas, kas saistītas ar komercdarbības veikšanu.

* 1. **Izmaksu palielinājums, kas saistītas ar normatīvo aktu prasībām.**
1. izmaksas saistībā ar peļņas apmēra aprēķinu.

MK noteikumi Nr.435 53.punkts paredz, ka izmaksājamo kompensācijas apmēru pasūtītājs nosaka zaudējumu apmēram, pieskaitot saskaņā ar šo noteikumu noteikto peļņas apmēru, ja sabiedriskā transporta pakalpojumu pasūtījuma konkursa dokumentācijā nav noteikta cita peļņas noteikšanas kārtība. Nosakot peļņas apmēru vai peļņas noteikšanas kārtību pasūtījuma konkursa dokumentācijā, pasūtītājs ņem vērā piešķiramo tiesību apjomu, sabiedriskā transporta pakalpojuma izpildes intensitāti, sabiedriskā transporta pakalpojuma rentabilitāti, sabiedriskā transporta pakalpojumam izvirzītās kvalitātes prasības, transportlīdzekļu tehniskajam aprīkojumam izvirzītās prasības un citus objektīvos kritērijus, kuru izpildei ir tieša sasaiste ar izmaksājamās peļņas apmēru. Savukārt saskaņā ar 101.punktu, aprēķinot peļņu, izmantotā komponente euro valūtā par 2015. gadu bija 0,01 *euro*, par 2016. gadu 0,02 *euro,* 2017.gadā un turpmākajos 0,03 *euro*. Attiecīgi autobusu pārvadājumos garantētās peļņas apmērs 2017.gadā palielinājies par 32%, vilcieniem par 31%.

1. 435. noteikumu 6.2.apakšpunkts paredz, ka pilsētas nozīmes maršrutu tīklā pārvadātājam kompensē radušos zaudējumus par maršruta daļu, kas ir ārpus pilsētas administratīvās teritorijas, ja šī maršruta daļa ir vairāk nekā 30% no kopējā maršruta garuma. Konstatēts, ka palielinājies kompensējamo zaudējumu apmērs maršrutos, kas vairāk nekā 30% no kopējā maršrutu garuma ir ārpus pilsētas administratīvās teritorijas robežas par 142 173 *euro* (13,23%).
2. Izmaksas, kas saistītas ar izmaiņām maksās par autoostu sniegtajiem pakalpojumiem.

Ministru kabineta 2007. gada 11.decembra noteikumu Nr. 846 “Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostu teritorijā” autoostu darbību nodrošina autoostu valdītāji – komersanti, kuri saskaņā ar šo noteikumu prasībām ir tiesīgi saņemt maksu par autoostas pakalpojumiem un maksu par biļešu tirdzniecību. Saskaņā ar šo noteikumu 38. punktu, autobusu iebraukšanu un stāvēšanu autoostas teritorijā ir tiesīgs izmantot pārvadātājs, kurš ar autoostu ir noslēdzis līgumu par autoostas pakalpojumu izmantošanu, savukārt 37.1 punktu, pamatojot izmaksu pieaugumu, maksu par autoostas sniegtajiem pakalpojumiem autoostu valdītājs var pārskatīt reizi gadā. Attiecīgi, mainoties izmaksām par autoostu pakalpojumiem, pārvadātājam palielinās izdevumu daļa.

1. Sabiedrisk
2. ā transporta pakalpojumos izmantoto transportlīdzekļu amortizācijas izmaksas.

Līgumos par sabiedriskā transporta pakalpojumu sniegšanu, kas noslēgti saskaņā ar Ministru kabineta 2008.gada 20.maija Rīkojumā Nr.265
“Par sabiedriskā transporta pakalpojumu sniegšanu ar autobusiem maršrutu tīkla reģionālajos starppilsētu nozīmes maršrutos” noteikto kārtību, kādā nodot koncesijā uz 12 gadiem tiesības sniegt sabiedriskā transporta pakalpojumus ar autobusiem maršrutu tīkla reģionālajos starppilsētu nozīmes maršrutos, paredzēja 2

koncesijas piešķiršanas nosacījumus, tajā skaitā to, ka Sabiedriskā transporta pakalpojuma sniegšanā iesaistīto autobusu vidējais vecums katrā līguma darbības gadā, izņemot pirmo gadu, nedrīkst pārsniegt deviņus gadus, kā arī noteica prasības autobusiem, kas jānodrošina no 2010.gada 1.janvāra.

5) prasības sabiedriskajiem transportlīdzekļiem.

Viena no obligātām prasībām saskaņā ar 2011.gada 16.februāra Eiropas parlamenta un padomes Regulu (ES) Nr.18/2011 par autobusu pasažieru tiesībām un par grozījumiem Regulā (EK) Nr.2006/2004, pamatojoties uz Sabiedriskā transporta pakalpojumu likuma 2.pantu un Ministru kabineta 2012.gada 28.augusta noteikumiem Nr.599, sabiedriskajam transportlīdzeklim jābūt pielāgotam tā, lai persona ar funkcionāliem traucējumiem atvieglotu iekļūšanu sabiedriskajā transportlīdzeklī un nodrošinātu šo personu pārvadāšanu. Attiecīgi, šīs prasības izpilde prasa papildus finanšu līdzekļu ieguldījumus, lai iegādājoties speciāli aprīkotu transportlīdzekli un saskaņā ar noteikumu prasībām nodrošinātu personas pieteikta reisa izpildi. Piemēram, viena sabiedriskā transportlīdzekļa aprīkošanai nepieciešams apmēram 5000 *euro*, taču šim mērķim jau izgatavota transportlīdzekļa iegādes izmaksas ir vēl lielākas.

1. Prasības iekārtām, kuras nepieciešamas sabiedriskā transporta pakalpojumu nodrošināšanā.

Atbilstoši Ministru kabineta 2014.gada 11.februāra noteikumu Nr.95 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” un noteikumu Nr.96 “Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām” AS “Pasažieru vilciens” veikta biļešu uzskaites kases sistēmas (BUKS) sertifikācija. Lai izpildītu normatīvajos aktos noteiktās prasības attiecībā uz kasieru biļešu tirdzniecības vietām, kā arī, lai ieviestu papildus jaunus biļešu un maksājuma veidus, 2016. un 2017. gada kopējo investīciju apjoms ~630 tūkst. *euro* palielinās ikgadējo nolietojumu par 130 tūkst. *euro.* Nolietojuma apjomu par 70 tūkst. *euro* palielinās arī ritošā sastāva remontu cehos veiktās investīcijas ~300 tūkst. *euro* apmērā, lai remontu cehus sakārtotu atbilstoši normatīvajos aktos noteiktajām vides un darba drošības prasībām un veiktu nepieciešamo instrumentu iegādi (2017.gadā pārējo pamatlīdzekļu nolietojuma pieaugums – 120 tūkst. *euro* jeb 30%). Kasu sistēmas ieviešana faktiski ir investīcijas, kas atspoguļosies izdevumos turpmākajos gados.

1. Personāla – administrācijas izmaksas.

Personāla izmaksu pieaugums saistīts ar atalgojuma pakāpenisku palielinājumu transportlīdzekļu vadītājiem un minimālās darba algas izmaiņām valstī. Minimālās algas apmērs 2015.gadā bija noteikts 360,00 *euro*, 2016.gadā 370,00 *euro* un 2017.gadā 380,00 *euro*. No 2018.gada, saskaņā ar 2017.gada 29.augusta **grozījumiem Ministru kabineta noteikumos Nr.656 "Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu", nosakot, ka no 1.janvāra minimālā alga valstī būs 430 *euro*.**

* 1. **Izmaksu palielinājums, kas saistītas ar komercdarbības veikšanu.**
1. Ieņēmumu par sabiedriskā transporta pakalpojumiem samazinājums.

Samazinājies apmaksāto braucienu skaits 2017.gadā attiecībā pret 2016.gadu par 153 217 (-0,61%).

Pilsētu pārvadājumu finanšu rādītāji valsts pasūtījuma apjomam 2017.gadā salīdzinoši ar 2016.gadu konstatēts, ka palielinājies reģistrēto braucienu skaits personām ar invaliditāti par 413 174 (3,7%).

1. Degvielas izmaksas

Lielāko daļu izmaksu sabiedriskā transporta pakalpojumu sniegšanā sastāda degvielas izmaksas – apmēram 20-25%.

1. Apdrošināšanas izmaksas

Palielinājušas pārvadātāju izmaksas saistībā ar OCTA un KASKO cenu kāpumu 2017.gadā. Pēc Latvijas transportlīdzekļu apdrošinātāju biroja datiem, kopumā Obligātās civiltiesiskās transportlīdzekļa apdrošināšanas cena ir pieaugusi vidēji par 17%.

4) Kopējais nobraukuma pieaugums.

Saistībā ar skolēnu maršrutu pārņemšanu, 2015.gadā ir veiktas izmaiņas 45 esošajos maršrutos un izveidoti septiņi jauni maršruti, kas pielāgoti skolēnu vajadzībām. 2016.gadā ir veiktas izmaiņas 58 maršrutos, atverot jaunus, vai pieskaņojot esošo reisu izpildi izglītības iestādēm. 2017. gadā ir veiktas izmaiņas 13 maršrutos. Būtiskākās izmaiņas maršrutos tiek paredzētas no jaunā mācību gada sākuma sakarā ar skolu reorganizāciju. Kopumā reģionālajā maršrutu tīklā ir ap 240 maršrutu, kuru reisi paredzēti skolēnu nogādāšanai līdz izglītības iestādei un atpakaļ mājās. Kopējais mācību gada nobraukums ir 8,5 milj. kilometru. Pēc VSIA “Autotransporta direkcija” aprēķiniem, papildus valsts dotācijas, kas saistītas ar sabiedriskā transporta maršrutu pielāgošanu izglītojamo pārvadāšanai ir 130 000 *euro* gadā.

Vidējais ieņēmumu segums pār izmaksām svārstās no 32% Vidzemes, Latgales plānošanas reģionos līdz 60% Rīgas plānošanas reģionā, vidēji tas sastāda ~ 40%. Līdz ar to vidējais dotācijas apmērs uz vienu kilometru ir 0.60EUR.

1. Sabiedriskā transporta pakalpojumu līguma prasību izpilde.

Atbilstoši noslēgtajam sabiedriskā transporta pakalpojumu līguma prasībām 2016. gadā ir realizēta 19 dīzeļvilcienu vagonu modernizācija Kohēzijas fonda projekta „Dīzeļvilcienu ritošā sastāva modernizācija” ietvaros, kur AS „Pasažieru vilciens” ieguldījumu apjoms sasniedza 11,7 milj. *euro*, kas palielināja nolietojumu (bez nolietojuma par Kohēzijas fonda un valsts ieguldījumiem) un kredīta procentu maksājumu apmēru par ~700 tūkst. *euro*. Šo izmaksu pozīciju pieaugums pret 2016.gadu ir 28%;

1. AS “Pasažieru vilciens” ritošā sastāva tekošo remontu izmaksas pieaugušas par 374 tūkst. *euro* jeb 10%, jo 2017. gadā salīdzinājumā ar 2016. gadu ir palielinājies tekošo remontu apjoms par 18% (2016. gadā salīdzinoši bija mazāk tekošo remontu, bet vairāk kapitālo remontu, kuru izmaksas tiek atspoguļotas bilancē un pakāpeniski atspoguļojas izdevumos amortizācijas periodā, savukārt tekošie remonti uzreiz tiek atspoguļoti izdevumos), kā arī sakarā ar ritošā sastāva parka morālo un fizisko nolietojumu pieaug nepieciešamība pēc rezerves daļām, kā arī rodas problēmas šo rezerves daļu sagādē, jo postpadomju telpā tiek veikta aktīva vecā ritošā sastāva nomaiņa uz jaunu, līdz ar to netiek ražotas vairumā vecā tipa rezerves daļas, bet to atlikumi tiek pārdoti par paaugstinātām cenām.
2. AS “Pasažieru vilciens” palielinājušās energoresursu izmaksas par 180 tūkst. *euro* jeb par 3% saistīts ar izmaiņām energoresursu iegādes cenās.
3. Uzņēmumu darbības nodrošināšanā liela nozīme ir kvalificētam darbaspēkam, attiecīgi to motivēšanai tiek palielinātas izmaksas personālam, pakāpeniski palielinot atalgojumu transportlīdzekļu vadītājiem.
4. **Pasākumi nepieciešamā finansējuma apmēra samazināšanai.**

Izvērtējot augstāk minētos faktorus, Satiksmes ministrija ir identificējusi veicamos pasākumus, lai nepārsniegtu 2018.gadam un turpmākajiem gadiem sabiedriskā transporta pakalpojumu nodrošināšanai piešķirto valsts budžeta līdzekļu apmēru.

* 1. Autobusu maršrutu tīkla samazināšana par 7%, slēdzot nerentablos reisus, kā arī samazinot reisu skaitu brīvdienās un ārpus vispārpieņemtā darba laika (nobraukuma samazinājums par 1,5 -~5,5 milj. km). (MK noteikumu Nr.435 13.punkts nosaka, ka Sabiedriskā transporta padome, apstiprinot plānoto maršrutu tīkla apjomu nākamajam gadam reģionālās nozīmes maršrutos (kilometros), paredz, ka maršrutu tīkla apjoms nevar mainīties vairāk par 5 %, izņemot gadījumu, ja izmaiņas maršrutu tīklā ir nepieciešamas sociālo un ekonomisko izmaiņu dēļ (piemēram, būtiskas pasažieru plūsmas izmaiņas).

***Iespējamā budžeta līdzekļu ekonomija gadā ~3,5\*milj. euro.***

* 1. Braukšanas maksas (tarifu) palielināšana par 10 - 15% (pieņemts, ka par maksu pārvadāto pasažieru skaits samazinās vēl par 3%)

***Iespējamā budžeta līdzekļu ekonomija gadā ~4 milj. euro.***

*t.sk.: - reģionālie autobusi – 2,5, - vilcieni – 1,5.*

* 1. MK noteikumos Nr.435 paredzēt, ka pilsētas nozīmes maršrutu tīklā pārvadātājam turpmāk nekompensē radušos zaudējumus par maršruta daļu, kas ir ārpus pilsētas administratīvās teritorijas, ja šī maršruta daļa ir vairāk nekā 30% no kopējā maršruta garuma.

***Iespējamā budžeta līdzekļu ekonomija gadā ~1,2 milj. euro;***

* 1. mainīt MK noteikumu Nr.435 54.punktā noteikto peļņas aprēķina formulu, samazinot nobraukuma koeficientu no 0,03 EUR par kilometru par 0,01 EUR par kilometru (vilcieniem - vagonkilometri)

***Iespējamā budžeta līdzekļu ekonomija gadā*  ~1,032 *milj. euro;***

t.sk.:- reģionālie autobusi – 0,730, - vilcieni – 0,249, - pilsētas maršruti (+30 %), - 0,053.

* 1. Ņemot vērā vienošanos ar Valsts kasi, precizēt MK noteikumus Nr.435 nolūkā pilnveidot budžeta finansējuma izlietojuma kontroli attiecībā uz pašvaldību zaudējumiem, veicot sabiedriskā transporta pakalpojumus, un noteikt īsākus atskaišu iesniegšanas termiņus, kā arī mainīt atskaišu iesniegšanas kārtību, paredzot Valsts kases e-pārskatu sistēmas izmantošanu.
1. **Secinājumi:**

4.1. Ievērojot Sabiedriskā transporta pakalpojumu likuma 10.pantu un Ministru kabineta 2015.gada 28.jūlija noteikumu Nr.435 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 18.punktu, Satiksmes ministrija lūdz atbalstīt sagatavoto Ministru kabineta rīkojuma projektu “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” un piešķirt Satiksmes ministrijai **4 240 000 *euro***, lai nodrošinātu normatīvajos aktos noteikto izdevumu kompensēšanu, pārvadātājiem par pasažieru pārvadāšanu ar autobusiem reģionālajos nozīmes maršrutos 2017. gada novembrī un decembrī un, lai nodrošinātu sabiedriskā transporta pakalpojumu nepārtrauktību.

4.2. Pēc VSIA “Autotransporta direkcija” apkopotās informācijas kopējais nesegto zaudējumu apmērs sabiedriskā transporta pakalpojumu nodrošināšanai pēc šobrīd veiktajiem aprēķiniem un pārvadātāju iesniegtajām prognozēm 2017.gadā varētu sasniegt **11 151 856** ***euro*** zaudējumu kompensācijām sabiedriskā transporta pakalpojumu sniedzējiem un republikas pilsētu pašvaldībām.

Indikatīvi aprēķinātais finansējuma ietaupījums, veicot minētos pasākumus:

bez normatīvo aktu grozījumiem - **7,5 *milj. euro.***

pēc grozījumu pieņemšanas normatīvajos aktos - **2,8 *milj. euro.***

kopā - **10,3 *milj. euro.***

Satiksmes ministrs U.Augulis

Vīza:

Valsts sekretāra vietā-

valsts sekretāra vietniece Dž.Innusa

05.12.2017. 11:00

2542

Ziemele-Adricka 67028036

Dana.Ziemele-Adricka@sam.gov.lv